Святочная праграма, якую падрыхтавалі работнікі культуры, была не толькі музычнай, а яшчэ і пазнавальнай. У рамках свята, па традыцыі, праходзіць ушаноўванне працоўных дынастый. На гэты раз на сцэну запрасілі сям’ю Падбярэзскіх. Усе: Вячаслаў Васільевіч, Аляксандра Іванаўна і іх дачка Жанна – працуюць у спажыўкааперацыі. Вячаслаў Падбярэзскі пачынаў прадаўцом, быў таваразнаўцам, экспедытарам і намеснікам старшыні праўлення па будаўніцтве. Яго жонка Аляксандра з’яўляецца кладаўшчыком, забяспечвае таварам усе рознічныя гандлёвыя прадпрыемствы раёна. Жанна Таляронак з’яўляецца спецыялістам па кадрах і лічыцца адным з лепшых работнікаў у сваім калектыве.